Taxıl biçilmiş sahələrdə təkrar səpinə başlanıb – Economic.Az
Economic.Az > Kənd Təsərrüfatı > Taxıl biçilmiş sahələrdə təkrar səpinə başlanıb
“Payızlıq taxıl bitkilərinin məhsulu yığıldıqdan sonra həmin sahəyə yenidən taxıl əkmək üçün 90-120 gün sahə boş qalır. Bu müddətdə vegetasiya müddəti qısa olan bitkilərdən istifadə etməklə əlavə ikinci məhsul almaq mümkündür. Bu məqsədlə 80-90 günlük qarğıdalı, günəbaxan, soya, darı və s. bitkilərin toxumları səpilə bilər. Təkrar əkinlərin tətbiqi nəticəsində – fermerlər əkin sahəsindən səmərəli istifadə edərək bir təsərrüfat ilində iki məhsul əldə edir, təkrar əkinlərin tətbiqi nəticəsində fermerlər qarğıdalı əkinindən 50-60 sentner dən, 300-400 sentner yaşıl kütlə əldə etmiş olur” – deyə İmran Cümşüdov bildirib.
Qeyd edək ki, ölkədə əkin dövriyyəsində olan torpaqlardan səmərəli istifadə, taxıl biçinindən sonra boş qalan sahələrdə təkrar əkin aparılaraq strukturunun yaxşılaşdırılması, fermerlərin daha çox gəlir əldə edərək əvəzində ölkədə yem ehtiyatının daha da zənginləşdirilməsi məqsədilə təkrar qarğıdalı əkinlərinin aparılması üçün fermerlərə toxum dəstəyinin verilməsi qərara alınıb. Hesablamalar göstərir ki, Aran iqtisadi rayonu üzrə təxminən 100 min hektarda təkrar qarğıdalı əkini aparmaq üçün potensial mövcuddur. Taxıl biçini başa çatdıqdan sonra boş qalan ərazilərdə təkrar qarğıdalı əkini aparacaq fermerlərə toxum təminatını ödəmək məqsədilə hər hektara 60 manat məbləğində birdəfəlik vəsait ödəniləcək. Toxumu fermerlər özləri alacaq, vəsait isə onların “Fermer kartı”na Aqrar Kredit və İnkişaf Agentliyi tərəfindən köçürüləcək.